അഫ്ഗാനില് 153 മാദ്ധ്യമ സ്ഥാപനങ്ങള് അടച്ചു പൂട്ടിയതായി റിപ്പോര്ട്ട് കാബൂള് : അഫ്ഗാനില് താലിബാന് അധികാരത്തിലെത്തിയ ശേഷം രാജ്യത്ത് 153 മാദ്ധ്യമ സ്ഥാപനങ്ങള് അടച്ചു പൂട്ടിയെന്ന് റിപ്പോര്ട്ട്. മാദ്ധ്യമങ്ങള്ക്ക് സ്വതന്ത്രമായി പ്രവര്ത്തിക്കാനുള്ള സാഹചര്യമൊരുക്കുമെന്ന് താലിബാന് വാദിക്കുന്നുണ്ടെങ്കിലും നിലവില് രാജ്യത്ത് മാദ്ധ്യമങ്ങള്ക്ക് കടുത്ത നിയന്ത്രണമാണുള്ളത്. രാജ്യത്തെ മാദ്ധ്യമരംഗത്തിന്റെ അവസ്ഥ ആശങ്കാജനകമാണ്. അന്താരാഷ്ട്ര സംഘടനകള് ഇടപെട്ടില്ലെങ്കില് അഫ്ഗാനിസ്ഥാനില് മാദ്ധ്യമസ്വാതന്ത്ര്യവും പൂര്ണമായും ഇല്ലാതാവുമെന്ന് അഫ്ഗാന് നാഷ്ണല് ജേര്ണലിസ്റ്റ് യൂണിയന് പ്രതിനിധി മസ്റൂര് ലുഫ്തി പറഞ്ഞു. ഇതുവരെ അടച്ച് പൂട്ടിയ മാദ്ധ്യമ സ്ഥാപനങ്ങളില് ടെലിവിഷന് ചാനലുകളും പത്രങ്ങളും റോഡിയോ നിലയങ്ങളും ഓണ്ലൈന് സ്ഥാപനങ്ങളും ഉള്പ്പെടും. രാജ്യത്ത് നിലനില്ക്കുന്ന സാമ്ബത്തിക പ്രതിസന്ധി ഇതുപോലെ തുടര്ന്നാല് കൂടുതല് മാദ്ധ്യമ സ്ഥാപനങ്ങള് അടച്ചു പൂട്ടേണ്ടി വരുമെന്ന് മാദ്ധ്യമ പ്രവര്ത്തകര്ക്ക് ആശങ്കയുണ്ട്.